Cuneiform Tablet TC 3 3
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur qí-bi-ma um-ma e-na-a-šur-ma i-na šé-nim u₄-mì-im ša ta-ta-al-ka šu-IŠTAR 20 {TÚG}ku-ta-ni a-na wa-aḫ-šu-ša-na ú-bi-il₅-ma a-dí-ni lá i-tù-ra-am a-bi a-ta be-lí a-ta a-na šál-ṭim lá ta-ša-ki-ni ù a-na wa-wa-li um-ma a-na-ku-ma e-ri-qá-tim iš-tí É.GAL-lim e-ri-iš-ma a-dí ṣú-ḫa-ru i-ma-qú-tù-ni-ni lu er-sú-wa a-ma-ma-an lá i-da-nam u₄ a-na É.GAL-lim a-dí-i e-ri-qá-tim lá i-qá-bi-ma e-ri-qá-tim lá nu-šé-ša-ar a-na-kam we-da-ku i-ḫi-id-ma té-er-ta-kà ar-ḫi-iš li-li-kam-ma lá-ma ma-tám e-ṣa-dum iṣ-bu-tù URUDU a-na bu-ru-uš-ḫa-dum lu-šé-ri-ib